Доц. Георги Н. Николов

**Българската църква - учредяване, история и организация (ІХ- средата на ХV в.)**

Курсът има за цел да представи историята на Българската църква от нейното учредяване през 870 г. до нейното унищожение в началото на ХV в. Застъпени са следните по-важни въпроси: Исторически изследвания за историята на Българската църква; Покръстването на българите и борбата за учредяване на самостоятелна Българска църква; Осмият вселенски събор и неговото значение за църковната организация на България; Фотиевият събор от 879–880 г. и неговите решения; Българската църква през управлението на цар Симеон; Българската патриаршия 927–1018 г. Българската архиепископия в Охрид и нейната история; Възобновяването на Българската църква и нейния статут в периода 1185–1204 г.; Унията с Римската църква (1204–1234 г.) и статута на българския църковен глава; Възобновяването на българската православна патриаршия през 1234/5 г.; Лионската уния и Българската църква (1274 г.); Българската църква през ХІV в.; Българската църква и Цариградската патриаршия – сближение и съперничество; Архипастирите на Българската църква през Средновековието; Митрополии и епископи на Българската патриаршия (ІХ–ХІV в.); Борбата на българската църква с еретическите движения и учения.